Kom ons vier fees! Markus 14 – Geloofsentrum Universitas
Kom ons vier fees! Markus 14
Prediker: Japie Marais japiem@intekom.co.za
Goeie more gemeente. In die volgende 2 maande het ons baie feesgeleenthede en ons moet sorg dat ons ons feesklere aan het. Daar is onder meer:
49 jarige herdenking van die gemeente
Maar vandag val die klem veral op die nagmaalfees wat die eerste een is. En watter wonderlike voorreg is dit nie om nie hierdie tye waar daar so baie dinge in die wereld gebeur te kan afskakel en te kan feesvier.
Uit ons gelese gedeelte sien ons dat die nagmaalfees wat ons vier 4 karaktertrekke het. En vandag gaan ons daardie emosies en atmosfeer van die eerste nagmaal wat in Markus 14 gevier is, probeer beleef.
Die nagmaal is 'n hartseer geleentheid
In die eerste plek sien ons uit die gelese gedeelte dat die eerste nagmaal en daarom ook vandag 'n hartseer geleentheid was. Regdeur die hele gedeelte lees ons van hartseer elemente. Allereers was daar die feit dat ons vroeg alreeds lees van Judas wat beplan het om Jesus te verraai. En die hartseerste van alles is dat Jesus dit geweet het. Hierdie verraad van Judas was gegrond op :
Geldgierigheid – Hy het self beding vir 'n hoer prys.
Jaloesie – wat daar algemeen was en in Johannes lees ons dat Judas baie jaloers was op Johannes.
Magsbeheptheid – daarom het hy gekies om die penningmeester te wees.
Nasionalisme – Hy het gehoop dat Jesus hulle as Jode sou bevry.
En dit geliefdes is net die verraad van Judas. In die volgende gedeelte lees ons nog van Petrus wat Jesus sou verloën en in die laaste hoofstuk van al die dissipels wat Hom by die kruis verlaat het. Daarom was en is dit 'n hartseerfees.
Maar as ons net die vinger na Judas en Petrus wys maak ons 'n groot fout. 1 Johannes 1:8-10 se dat hy wat beweer dat hy sonder sonde is, is 'n leuenaar. En Paulus se in Romeine 5-6 dat ons almal gesondig het. Daarom moet ons hierdie fees begin deur waarlik hartseer te wees oor ons sonde en dit voor die Here te bely.
Ons Antwoord : Skuldbelydenislied: Lied 240:1, 2 (Heiland, as in ootmoed stil) – orrel
Die nagmaal is 'n herinneringsgeleentheid
Maar die nagmaal is ook 'n herinnerings geleentheid. Toe die eerste nagmaal gevier is was dit op die dag van die pasga en daar was allerhande elemente wat die volk aan iets moes herinner. Daar was onder meer :
die skaap wat geslag is en die bloed bo die koesyndeure gesmeer is wat hulle herinner het aan die bevryding uit Egipte;
die water met sout wat hulle aan die Rooi see laat dink het;
die ongesuurde brode wat hulle laat dink het aan die haas waarmee hulle uit Egipte is;
die bitter kruie wat hulle laat dink het aan die bitter tyd in Egipte.
en nog baie ander elemente.
Maar die wonderlike is dat met die instel van die nagmaal word die dissipels nie aan die uittog uit Egipte herinner nie. Jesus herinner hulle nou aan iets nuuts. En dit is naamlik die liefde:
Markus 14:3-9 Liefde wat deur vrou betoon is met die vles. Sy het 'n hele jaar se geld gebruik om daardie vles te koop en op Jesus se kop uit te gooi. En in die gedeelte se Jesus dat sy daarvoor herinner sal word. Maw ons moet hierdie liefde in 'n wêreld van chaos nastreef.
Markus 14:17-21 Jesus se liefdevolle vermaning waar Hy sê dat iemand hom gaan verraai. Hy het geweet dit is Judas. Hy kon sy naam noem en die ander dissipels sou hom weggevat het, maar Jesus gee hom nog 'n kans;
Markus 14:22-25 Jesus se liefdevolle daad wat beklemtoon word met die brood wat dui op sy liggaam wat gebreek gaan word en die bloed wat dui op die bloed wat gestort is.
Dit is ons nuwe herinneringe met die nagmaalfees. Liefde. Liefde vir God en liefde vir ons naaste. En daar is geen beter manier om hierdie liefde die wereld in te dra as deur ons geloof te bely nie. Dit doen ons in die Apostoliese geloofsbelydenis.
Ons antwoord : Belydenis van geloof: Credo (voorsangers) – orkes & orrel
Die nagmaal is 'n hernuwingsgeleentheid
Maar die nagmaal is ook 'n herniewingsgeleentheid. Met die nagmaal word die verbond van God op 'n nuwe manier met ons gesluit. Volgens die ou verbond moes die volk God se gebooie nakom en God sou vir hulle 'n God wees. Hulle kon dit nie doen nie en hulle skuld het al hoe meer geword. Toe tree Jesus in en betaal vir ons skuld met sy bloed. En so word die nuwe verbond gesluit.
Markus 14:24-25 : Nuwe verbond
Vervang die oue en word elke keer met nagmaal opnuut gesluit
God gee vir ons vryspraak en 'n nuwe lewe op grond van dit wat Jesus gedoen het. Verniet. Al wat ons hoef te doen is om dit te glo. En as teken van hierdie nuwe verbond gee Hy keer op keer vir ons die tekens van nagmaal. So herinner Hy ons keer op keer aan dit wat Hy gedoen het. En so sluit Hy elke keer opnuut weer die verbond met ons.
As ons dus die tekens van die nagmaal gebruik sê ons daardeur vir God dat ons sy verbond aanvaar. Dat ons aanvaar dat Jesus vir ons gesterf het en dat ons sy genade aanvaar.
Ons Antwoord : Uitdeel van nagmaaltekens – orrel speel
Die nagmaal is 'n heuglike geleentheid – Nagmaal is 'n blye geleentheid,
Markus 14:26 : Nadat hulle die lofsang gesing het, het hulle uitgegaan na die Olyfberg toe.
Dit is ons antwoord op dit wat Jesus gedoen het en op hierdie fees. Ons loof en prys Hom En dit kan ons doen deur:
So vier ons fees as verloste mense. En dan gaan ons nou huis toe as versterkte gelowiges met 'n positiewe gesindheid en met blydskap in ons harte.
Feesgangers met 'n glimlag in 'n chaotiese wêreld. Is dit nie wonderlik nie. Ontvang nou die seën van die Here en gaan uit met vrede en geluk.